આકાશવાણી કહેતી હતી : સાંભળો ઓ સંસારવાસીઓ. ઈશ્વરે નક્કી કર્યું છે કે તેનાં સંતાનને સુખની અમૂલ્ય ભેટ આપવી. જે મનુષ્યોને પોતાનાં દુઃખમાંથી છૂટકારો મેળવવો હોય, તેઓ આજે મધ્યરાત્રિએ પોતાનાં બધાં દુઃખોને ગાંસડીમાં બાંધી ગામની બહાર ફેંકી દે અને પાછાં ફરતાં જે જે સુખની તેમની અંતરની ઈચ્છા હોય તેની ગાંસડી બાંધી લે. સૂર્યોદય પહેલાં સૌએ ઘરે આવી જવું. તમારા માગેલાં સુખ તમને અચૂક મળશે. પૃથ્વી પરથી તમામ દુઃખોનો નાશ કરી, મનુષ્યમાત્રને ઈશ્વર સુખનું વરદાન આપવા ઈચ્છે છે. એક રાત્રિ માટે જ પૃથ્વી પર કલ્પવૃક્ષ અવતરવાનું છે. એથી દુઃખનો સદાને માટે ત્યાગ કરી, તમારું મનગમતું સુખ માગી લેવાનો આ મહામૂલો અવસર છે. સાંભળો ઓ પૃથ્વીવાસીઓ હો !